Ravila mõis

Ravila mõis (saksa keeles Meks) oli rüütlimõis Kose kihelkonnas Harjumaal. Tänapäevase haldusjaotuse järgi paiknevad endised mõisahooned Harju maakonnas Kose vallas Ravila alevikus.

 Ajalugu 
Mõisat on esimest korda mainitud 1469. aastal.

Mõisa peahoone valmis 18. sajandi keskpaigas. 1905. aasta ülestõusu ajal mõis põles ning hiljem hoone küll taastati, kuid muudetud kujul.

Värvikamateks mõisaomanikeks on olnud krahv Peter August Friedrich von Manteuffel ning August Friedrich Ferdinand von Kotzebue järeltulijad.

Mõisa viimane 1919. aasta maareformivõõrandamise eelne omanik oli Alexandrine Pilar von Pilchau (sünd. von Kotzebue).

Eesti Vabariigi esimesel iseseisvusajal, pärast mõisate riigistamist, tegutses mõisas rahvaülikool. Pärast Teist maailmasõda asus mõisas Ravila tehnikum ning alates 1960. aastate algusest krooniliste haigete ja invaliidide kodu erinevates vormides (sh hooldekodu).1965. aastal rajati selle tarbeks peahoone küljele ka neljakorruseline juurdeehitis. 2013. aasta keskpaigas kolis hoolekodu välja ning mõisa härrastemaja müüdi eraomandusse.Ravila mõis AS Hoolekandeteenused"Kaks mõisa jääb tühjaks, hooldekodud kolivad välja" Eesti Elu, 30. juuni 2012

Alates 2013 on Ravila Mõis taas eramõis, mis arendab aktiivselt kultuurielu ning pakub majutust, toitlustust ja mitmekesiseid vaba aja veetmise võimalusi vt: www.ravilamois.ee  

 Mõisa hooned 

 Vaata ka 
 Ravila mõisa park
 Eesti mõisate loend
 Uusbarokk

Viited

Välislingid

Ravila mõis Eesti mõisaportaalis
Ravila mõis (Kose khk), Eesti Ajalooarhiiv Kinnistute register

Kategooria:Kose kihelkonna mõisad
Kategooria:Kose vald
Kategooria:Pilar von Pilchaude mõisad
Kategooria:Uexküllide mõisad
Kategooria:Punaste Rosenite mõisad